Diari Oficial de la Generalitat Valenciana


Sumari del DOGV 5905, del 02-12-2008 (2008/13044)

RESOLUCIÓ de 31 d'octubre de 2008, de la Direcció General d'Empreses Agroalimentàries i Desenvolupament del Medi Rural, per la qual publica les ajudes concedides en la convocatòria 2008 de l'Orde de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5905

Data del DOGV
:   02-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13031


Data del document
:   31-10-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * indústria agrària
    * FEOGA Garantia
    * petita i mitjana empresa
    * ajuda pública
    * suport econòmic
    * ajuda a l'agricultura
    * comercialització
    * transformació alimentària
    * indústria alimentària
    * desenvolupament rural
    * ajuda a la inversió

RESOLUCIÓ de 31 d'octubre de 2008, de la Direcció General d'Empreses Agroalimentàries i Desenvolupament del Medi Rural, per la qual publica les ajudes concedides en la convocatòria 2008 de l'Orde de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013. [2008/13785]
Les bases esmentades desenvolupen unes ajudes que es financen tant amb fons FEADER com amb fons propis de la Generalitat Valenciana.
Esta resolució es referix a les convocatòries corresponents als fons FEADER i fons propis de la Generalitat Valenciana, instrumentades a través de les Resolucions de 17 d'abril de 2008, del director de l'Agència Valenciana de Foment i Garantia Agrària (AVFGA) i de la Conselleria d'Agricultura, Pesca i Alimentació, respectivament, per la qual es convoquen per a l'any 2008 les ajudes, finançades per FEADER i fons propis de la Generalitat Valenciana, a les inversions en millora de les condicions de transformació i comercialització dels productes agrícoles i de l'alimentació. [2008/4893].
El llistat de sol·licituds que després de superar tots els controls establits han sigut considerades aptes per a la seua valoració va ser proposat formalment a la Comissió de Valoració, pel cap del Servici d'Indústries Agroalimentàries, amb data 15 de setembre de 2008. En este no figura cap sol·licitud relativa a cooperació en el desenvolupament de nous productes, processos i tecnologies en el sector agrícola i alimentari, per no haver-se presentat cap sol·licitud a estes ajudes regulades en l'annex II de l'Orde de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013.
Igualment en aquells projectes en què la quantia de les ajudes plurianuals concedides supera el límit de 1.000.000 d'euros, d'acord amb allò que s'establix en l'article 47 del Decret Legislatiu de 26 de juny de 1991, correspon per a la seua concessió l'autorització amb caràcter previ del Consell, concedida pel Govern Valencià en la Sessió del dia 26 de setembre de 2008.
La base catorze de l'esmentada orde de bases, establix que l'Àrea de Pesca, Indústries i Cooperativisme, amb la proposta de resolució de la Comissió de Valoració, tramitarà la proposta de resolució definitiva de la convocatòria degudament motivada.
En el punt 4 de l'esmentada base es disposa que la resolució de la convocatòria serà publicada en el Diari Oficial de la Comunitat Valenciana i les resolucions individuals i condicions particulars notificades a cada un dels beneficiaris.
En virtut d'això, resolc:
Primer
Aprovar les ajudes que s'especifiquen en l'annex d'esta resolució per als expedients que en este s'identifiquen, amb les quanties i les anualitats descrites, segons les puntuacions obtingudes per aplicació del barem previst en la base tretze de l'esmentada Orde de 28 de desembre de 2007, de la Conselleria d'Agricultura, Pesca i Alimentació i amb les condicions particulars que es notificaran a cada beneficiari.
Les esmentades aprovacions es desglossen en les dos fases de baremació realitzades, d'una banda, projectes de fusió i integració empresarial i, d'altra banda, la resta d'expedients; i també en funció del tipus de finançament, FEADER o fons propis Generalitat Valenciana.
Les sol·licituds finançades per FEADER són resoltes per la directora general d'Empreses Agroalimentàries i Desenvolupament del Medi Rural, competent en indústries agroalimentàries, segons Acord de 31 de juliol de 2007, pel qual es deleguen les funcions d'autorització del pagament dels fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació i de la Conselleria de Medi Ambient, Aigua, Urbanisme i Habitatge.
Les sol·licituds finançades per fons propis de la Generalitat Valenciana són resoltes per la directora general d'Empreses Agroalimentàries i Desenvolupament del Medi Rural, competent en indústries agroalimentàries, per delegació de la consellera d'Agricultura, Pesca i Alimentació, continguda en les bases de la convocatòria.
Segon
Denegar, per no arribar la puntuació mínima de 4 punts establida en la base dotze, punt 4 de l'esmentada disposició, els expedients que en l'esmentat annex es relacionen davall l'epígraf «Denegats per no arribar al mínim de puntuació».
Tercer
Denegar, per no ser auxiliables els conceptes d'inversions previstos, els expedients que figuren en l'annex davall l'epígraf «Denegats per inversió no auxiliable».
Quart
Denegar, per haver iniciat les inversions abans d'obtindre el certificat d'elegibilitat d'estes (base octava, punt 3), els expedients que figuren en l'annex davall l'epígraf «Denegats per inversió no auxiliable».
Cinqué
Donar per desistits, per no completar la documentació sol·licitada, els expedients que figuren en l'annex davall l'epígraf «Desistits per no completar documentació».
Sisé
Que es remeta per a la seua publicació en el Diari Oficial de la Comunitat Valenciana esta resolució d'aprovació de la convocatòria.
Este acte posa fi a la via administrativa i contra este es podrà interposar, potestativament, recurs de reposició davant la directora de l'Agència Valenciana de Foment i Garantia Agrària per a les qüestions relatives als expedients finançats per FEADER o davant la consellera d'Agricultura, Pesca i Alimentació per als expedients finançats per fons propis en el termini d'un mes en ambdós casos, comptat des de l'endemà de la publicació o notificació, o directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.
València, de 31 dšoctubre de 2008.- La directora general d'Empreses Agroalimentàries i Desenvolupament del Medi Rural: Amparo Montoro Blasco.